kardosdrur/scandi-wiki huggingface dataset:
Give 'Em Enough Rope

Give 'Em Enough Rope er det andet studiealbum udgivet af punkbandet The Clash. Albummet blev udgivet på CBS Records i november 1978 i Storbritannien og i april 1979 i USA på Epic Records. Albummet var det første Clash-album udgivet i USA. 

Fra albummet blev udgivet singlerne "Tommy Gun" og "English Civil War", der blev udsendt ved juletid 1978. 

Albummet blev en kommerciel succes i Storbritannien og opnåede en andenplads på albumhitlisten. I USA udeblev den kommercielle succes, og albummet opnåede blot en skuffende 128. plads. De amerikanske anmeldere var dog begejstrede; og både Rolling Stone og Time Magazine kårede albummet til "årets album". 

Albummet blev produceret af amerikaneren Sandy Pearlman, der bl.a. havde arbejdet med Blue Öyster Cult. Resultatet var en renere lyd, hvilket af nogle oprindelige fans blev kritiseret som for at være for lidt "punk" og for meget "heavy metal".

Tracks
Alle sange er skrevet af The Clash.
"Safe European Home" – 3:50
"English Civil War" – 2:35
"Tommy Gun" – 3:17
"Julie's Been Working for the Drug Squad" – 3:03
"Last Gang in Town" – 5:14
"Guns on the Roof" – 3:15
"Drug-Stabbing Time" – 3:43
"Stay Free" – 3:40
"Cheapskates" – 3:25
"All the Young Punks (New Boots and Contracts)" – 4:55

Medvirkende
The Clash
 Joe Strummer – guitar, vokal
 Mick Jones – guitar, vokal
 Paul Simonon – el-bas
 Topper Headon – trommer

 Andre medvirkende og bidragsydere
 Sandy Pearlman – producer
 Gene Greif  – Pladecover, artwork

Noter 

Album fra 1978
Rockalbum fra Storbritannien
Punkalbum
The Clash
Alte Post

Alte Post (tysk) eller Den gamle Post (dansk) blev opført i  1880/1881 som central postkontor i Flensborg. Den markante bygning er opført i nyrenæssancestil. Den er beliggende i den indre by, hvor Rådhusgade krydser Nørre- og Søndergårdender - tæt på Havnespidsen og den nuværende busstation. I 1900 blev posthuset udvidet med en tilbygning. På husfacaden er der opsat en statue af gudernes sendebud Hermes med posthorn og posttaske. 

Efter at der blev oprettet en ny hovedpostbygning i nærheden af byens nye banegård, fik posthuset i Rådhusgade navnet Gamle Post. I 1988 blev postkontoret i den Gamle Post lukket. I 1992 flyttede butikker, restauranter og kontorrum i den gamle postbygning. I 2014/2015 blev bygningen igen omdannet til et hotel. Hele ombygningen kostede ca. 5,7 mio. €, hvoraf 800.000 € kom som støttemidler fra delstaten Slesvig-Holsten. Hotellet råder over fem konferencelokaler og 75 hotelværelser med plads til 111 gæster, deriblandt er fire temaværelser. Temaer er bl.a. håndboldklubben SG Flensburg-Handewitt (Flensborg-Hanved), Flensborgbryggeriet og erotikkoncernen Orion. Interiøret er udført i nordisk stil. Bag Interiøret står den københavnske arkitekt og designer Helle Flou.

En endnu ældre postbygning i Flensborg er det gamle danske Kongelige Postholderi beliggende ved Nørretorvet.

Eksterne henvisninger

 Hotellets hjemmeside

Bygninger, konstruktioner og anlæg i Flensborg
Hoteller i Tyskland
Posthuse
Jonathan Crombie

Jonathan Crombie (født 12. oktober 1966, død 15. april 2015) var en canadisk skuespiller. Han var kendt for at spille Gilbert Blythe i Anne fra Grønnebakken fra 1985.

Hans familie annoncerede den 18. april 2015, at han døde den 15. april 2015 af en hjerneblødning i New York City. Hans organer blev doneret til organdonation.

Referencer

Eksterne henvisninger 
 
 

Skuespillere fra Canada
Personer fra Toronto
Friedheim

Friedheim (på dansk svarende til Fredhjem) er en bebyggelse og navnet på et statistisk distrikt i bydelen Mørvig i den nordøstlige del af Flensborg i Sydslesvig i det nordlige Tyskland. Bebyggelsen opstod efter 1. verdenskrig på området mellem Tved og Tvedskov og bestod af en række andelsboliger. Udgangspunktet for det nye boligkvarter var den før af familie Samuelsen ejede gård på hjørnet Fredhjem/Ved Bøndegården. Familiens jordbesiddelser blev dermed til grundlag for den nye bebyggelse. Hensigten var at skabe boliger for marineskolens maskinarbejdere og til lavtlønnede. 

Efter 2. verdenskrig voksede bebyggelsen mod nord og øst til kanten af Tremmerup Skov. På samme tid blev der på Østerkobbel (Osterkoppel) og Tved Ager (Twedter Feld) opført to store højhuse. Pladsen Tved Plak blev efterhånden til kvarterets og bydelens nye trafikale centrum. Den samuelske gård blev desværre revet ned i 1984.

Distriktet Friedheim grænser i nord mod Solitude, i vest til Osbæk, i syd til Vandløs og Engelsby (Fuglsang) og i øst mod Lyksborg.

Friedheim er et eksempel på et nyt stednavn i Sydslesvig uden dansk forgænger eller oversættelse.

Eksterne henvisninger 

Bydele i Flensborg
Worcester County

Worcester County er navnet på 2 counties i USA:
 Worcester County, Massachusetts
 Worcester County, Maryland

See also 
 Worcestershire
Ashland

Ashland kan henvise til:

Steder

Canada 
 Ashland, New Brunswick

Storbritannien 
 Ashland, Milton Keynes

USA 
Historiske steder
 Ashland, Henry Clay estate, en historisk sted i Lexington, Kentucky
 Ashland, Geismar, Louisiana
 Ashland, Upper Marlboro, Maryland
 Ashland Plantation i Darrow, Louisiana
 Ashland, Ashland, North Carolina
 Ashland, Henderson, North Carolina
By mv.
 Ashland, Alabama
 Ashland, Californien
 Ashland, Georgia, i Franklin County
 Ashland, Illinois
 Ashland, Indiana
 Ashland, Kansas
 Ashland, Kentucky
 Clay, Kentucky, grundlagt som Ashland
 Ashland, Concordia Parish, Louisiana
 Ashland, Natchitoches Parish, Louisiana
 Ashland, Maine, en by
 Ashland, Massachusetts
 Ashland, Mississippi
 Ashland, Missouri
 Ashland, Montana
 Ashland, Nebraska
 Ashland, New Hampshire
 Ashland, New Jersey
 Ashland, Chemung County, New York
 Ashland, Greene County, New York
 Ashland, Ohio
 Ashland, Oklahoma
 Ashland, Oregon
 Ashland, Pennsylvania
 Ashland, Tennessee
 Ashland, Virginia
 Ashland, Washington
 Ashland, West Virginia
 Ashland, Wisconsin, a city
 Ashland (town), Wisconsin, en by

 andre steder med Ashland i navnet
 Ashland City, Tennessee
 Ashland County, Ohio
 Ashland County, Wisconsin
 Ashland Heights, South Dakota
 Ashland Junction, Wisconsin
 Ashland Township, Morgan County, Indiana
 Ashland Township, Michigan
 Ashland Township, Minnesota
 Ashland Township, Pennsylvania

Andet brug 
 Ashland Airport (flertydig), flere steder
 Ashland Bridge (flertydig), flere steder
 Ashland University i Ashland, Ohio
 Clay-Ashland, Liberia
 Waking Ashland
Centerring

Centerring kan henvise til flere ting
 Centerring (Nykøbing Falster) – vej i Nykøbing Falster
 Centerring (Næstved) – vej i Næstved
 Centerring (Randers) – vej i Randers
Ragnvald Blix

Ragnvald Blix (12. september 1882 i Kristiania–2. maj 1958 i København) var en norsk karikaturtegner. Han var søn af Elias Blix.

Kilder 

 
 

Satirikere
Tegnere fra Norge
Nordmænd i 1800-tallet
Nordmænd i 1900-tallet
Personer fra Oslo
Magnus Blix

Magnus Gustaf Blix (født 25. december 1849 i Säbrå, død 14. februar 1904 i Lund) var en svensk fysiolog. Han var far til kemikeren Gunnar Blix og farfar til diplomaten Hans Blix.

Kilder 

 

Fysiologer
Læger fra Sverige
Ansatte ved Lunds Universitet
Svenskere i 1800-tallet
Flyak

En Flyak er en kajak med hydrofoiler. Flyakken anvender to hydrofoiler designet til at løfte skroget ud af vandet ved højere hastigheder. Hastigheder på op til 27,2 km/t (7,6 m·s−1) kan opnås på stille vand.

Historie 
Flyakken blev designet af Nordmændene Einar Rasmussen og Peter Ribe og offentliggjort i 2005. 
Hydrofoil opdriftsmetoden er bredt kendt for motor- og menneskedrevne søfartøjer, men Flyakken er den først som indbygger hydrofoiler i designet i en kommerciel markedsført kajak. Startprisen estimeres at være US$2500.

Sammenligning og rekorder 
En 200 meter sprint blev afholdt mellem en Olympisk atlet Andreas Gjersøe i en Flyak mod det norske landshold i K4-kajak den 13. november 2005. 
Racet blev vist i "Beyond Tomorrow" udsendelsen den 9. februar 2006. 
Det blev rapporteret at Flyakken vandt med 1,5 bådlængder. En K1-sprint specialist forventes at tabe med 5 sekunder til en K4-sprint kajak over 200 meter.

Kilder/referencer

Se også 
 Kajak
 Hydrofoil

Eksterne henvisninger 
 Human-Powered-Hydrofoils.com 
 The International Hydrofoil Society 

Kajakker
Hydrofoilfartøjer
Menneskedrevne søfartøjer
Folkeafstemningen i Finland om EU-medlemskab 1994

Folkeafstemningen i Finland om EU-medlemskab 1994  var en rådgivende folkeafstemning i Finland den 16. oktober 1994. 56.9% af vælgerne stemte for medlemskabet, med en valgdeltagelse på 70,8 %. I forhold til forfatninger fik Åland sin egen separate afstemning, her stemte et flertal også for medlemskabet.

Resultater

Referencer 

Finland om EU-medlemskab 1994
Folkeafstemninger i Finland
Folkeafstemninger om EF/EU
Folkeafstemninger i 1994
Frédéric Eichhoff

Frédéric Gustave Eichhoff (født 17. august 1799 i Le Havre, død 10. maj 1875 i Paris) var en fransk sprogforsker.

Liv og gerninger 
Eichhoff var søn af en indvandret købmand fra Hamborg. Han studerede i Paris og var huslærer (i tysk) hos hertugen af Orléans; efter Julirevolutionen blev han dronningens bibliotekar; i 1842 fik han ved Universitetet i Lyon lærestolen i udenlandsk litteratur, i 1855 titel af generalinspektør for levende sprog ved Universitetet i Paris.

Forfatterskab 
Af hans skrifter kan nævnes: 
 Études grecques sur Virgile (en samling af alle græsk steder, som Vergil har efterlignet, 3 bind, 1825); 
 Parallèle es langues de l'Europe et de l'Inde (1836; tysk 1840); 
 Histoire de la langue et de la littérature des Slaves, considérées dans leur origine indienne et leur état présent (1839); 
 Dictionnaire étymologique des racines allemandes (sammen med Suckau, 1840; ny udgave 1855); 
 Essai sur l'origine des Scythes et des Slaves (1845); 
 Poésie lyrique des Indiens (1852); 
 Légende indienne sur la vie future (1852); 
 Études sur Ninive, Persépolis, et la mythologie de l'Edda (1855); 
 Poésie héroïque des Indiens, comparée à l'épopée grecque et romaine (1860); 
 Grammaire générale-indo-européenne (1867).

Litteratur 
 

Filologer fra Frankrig
Professorer fra Frankrig
Franskmænd i 1800-tallet
Wilhelm Eduard Wilda

Wilhelm Eduard Wilda (oprindelig Wolf Ephraim Seligmann, født 17. august 1800 i Altona, død 9. august 1856 i Kiel) var en tysk retslærd.

Wilda blev student 1821 och dr. jur. 1825. Han kastede sig, under påvirkning af Falck og Kolderup-Rosenvinge, over Studiet af nordisk retshistorie, blev 1831 privatdocent, samme år ekstraordinær professor i Halle, 1842 ordentlig professor i Breslau, 1854 Falcks efterfølger i Kiel. Som besvarelse af en af Videnskabernes Selskab i København udsat prisopgave udgav Wilda Das Gildenwesen im Mittelalter (1831), som han med "inderlig Højagtelse og Taknemmelighed" tilegnede selskabet. Han skrev desforuden De libertate Romana, quæ urbes Germaniæ ab imperatoribus sunt exornatæ (1831) og udgav sammen med August Ludwig Reyscher Zeitschrift für Deutsches Recht und Deutsche Rechtswissenschaft. I 1842 udkom Wildas berømte Geschichte des deutschen Strafrecht. I. Das Strafrecht der Germanen, tilegnet Friedrich Christoph Dahlmann og Jacob Grimm, et værk, der vakte den største opsigt og for lang tid var et hovedarbejde.

Kilder 

 

Jurister fra Tyskland
Professorer fra Tyskland
Ansatte ved Kiels Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Altona
Christiern Morsing

Christiern Thorkelsen Morsing (1485 på Mors–27. juli 1560) var en dansk professor. 

Efter at have studeret i udlandet blev han rektor ved Vor Frue Skole i København. I 1520 blev han sendt ud for at skaffe lærere til Københavns Universitet, særlig fra Wittenberg. Selv blev han professor ved universitetet, men 1524 opgav han sin stilling og forlod landet. 1529—31 var han atter professor og endelig for sidste gang fra 1537 ved universitetets genoprettelse. Han var nu professor i lægevidenskab, men det var vistnok væsentligst som administrator, at han virkede. Da der kom pest 1546 i København, forlod han byen, som det dengang var skik bland lægerne, men udgav en lille vejledning til behandling af sygdommen: En liden Bog Om Pestelentzis Aarsage. I 1544 blev han universitets vicekansler.

Eksterne henvisninger 
 
 
 

Matematikere fra Danmark
Læger fra Danmark
Professorer fra Københavns Universitet
Danskere i 1400-tallet
Danskere i 1500-tallet
Bernt Støylen

Bernt Andreas Støylen (født 17. februar 1858 i Sande (Møre og Romsdal) på Sunnmøre, død 18. november 1937) var en norsk luthersk biskop.

Kilder 

 
 

Biskopper fra Norge
Salmedigtere fra Norge
Digtere fra Norge
Norsksprogede forfattere fra Norge
Nynorsksprogede forfattere
Nordmænd i 1800-tallet
Nordmænd i 1900-tallet
Ludvig 2. af Nassau-Weilburg

Ludvig 2. af Nassau-Weilburg (født 9. august 1565 i Weilburg, død 8. november 1627 i Saarbrücken) var stamfader til flere linje af Huset Nassau-Weilburg.

Forældre  
Ludvig 2. var den ældste søn af greve Albrecht af Nassau-Weilburg-Ottweiler (1537–1593) og grevinde Anna af Nassau-Dillenburg (1541–1616).

Ludvig 2.s mor var datter af Vilhelm den rige af Nassau-Dillenburg og søster til bl.a. Vilhelm den Tavse (leder af det hollandske oprør mod Spanien) og Johan 6. af Nassau-Dillenburg (statholder i Gelderland og grundlægger af Unionen i Utrecht).

Familie 
Ludvig 2. var gift med Anna Maria af Hessen-Kassel (1567–1626) (en datter af landgreve Vilhelm 4. af Hessen-Kassel (1532–1592)). De fik 14 børn.

Deling af landet 
Efter Ludvig 2.s død i 1627 delte hans fire overlevede sønner landet imellem sig. Den næstyngste Ernst Casimir af Nassau-Weilburg fik bl.a. Weilburg i det nuværende Hessen. Da den yngste bror Otto døde i 1632, fik Ernst Casimir også  Kirchheimbolanden i det nuværende Rheinland-Pfalz.

Grever af Nassau
Walramiske linje af Huset Nassau
Peter Panum (1854-1935)

Peter Munk Rudolph Panum (født 22. juni 1854, død 7. december 1935) var en dansk læge og populærvidenskabelig forfatter, søn af den mere kendte Peter Ludvig Panum.

Peter Panum var 1885-1919 tilknyttet Samfundet der antager sig Lemlæstede og Vanføre. Det var et filantropisk selskab stiftet i 1872 af præsten Hans Knudsen (1813-86) med det formål at hjælpe vanføre (patienter med fysiske funktionsnedsættelser) til at fungere bedre i det daglige og forsørge sig selv. I perioden 1885-1908 arbejdede Panum frivilligt og vederlagsfrit i klinikkens afdeling for voksne vanføre som klinikforstander og fra 1908 til 1919 som lønnet overlæge samme sted.

Bibliografi 
 Illustreret Lægebog. Leksikon for sunde og syge. København: H. Hagerups Forlag, 1895 (2. udgave 1904)

Læger fra Danmark
Albrecht af Nassau-Weilburg-Ottweiler

Albrecht af Nassau-Weilburg-Ottweiler (født 26. december 1537 i Weilburg, død 11. november 1593 i Ottweiler) var regerende greve. Sammen med sin far gennemførte han Reformationen i sine lande.

Forældre  
Albrecht var det eneste barn af Philip 3., greve af Nassau-Weilburg (1504–1559) i hans ægteskab med Anna af Mansfeld (1520–1537). Grev Albrecht havde yngre halvsøskende.

Familie 
Grev Albrecht var gift med grevinde Anna af Nassau-Dillenburg (1541–1616). Hun var datter af Vilhelm den rige af Nassau-Dillenburg og søster til bl.a. Vilhelm den Tavse (leder af det hollandske oprør mod Spanien) og Johan 6. af Nassau-Dillenburg (statholder i Gelderland og grundlægger af Unionen i Utrecht).

Grev Albrecht og  grevinde Anna fik 14 børn. Ti af børnene blev voksne. Ludvig 2. af Nassau-Weilburg var deres ældste søn.

Kilder

Grever af Nassau
Walramiske linje af Huset Nassau
Gast

Gast er et besætningsmedlem om bord på en båd eller et skib, der har en eller anden nærmere angivet bestilling. 

For eksempel agtergast og baksgast, folk, der henholdsvis har arbejde agter eller forude. 

Svabergast, en mand, der gør rent ved at svabre vand op. 

I sejlskibe kaldes de folk, der gør sejlene los og fast, undersejlsgast, mærsejlsgast, bramsejlsgast osv. 

En mand, der er fast ansat til vejrs, kaldes topsgast. 

I ældre tid havde man i skibene entregast, der skulle deltage i entringen af fjendtlige skibe. 

Kapergast var en mand, der gjorde tjeneste om bord i et kaperskib. Gaster anvendes ofte i tiltale til dele af besætningen, der stilles op til mønstring og skal udføre et eller andet arbejde. 

Landlovsgast, de folk der har fri og skal i land.

I sejlsport bruges også udtrykket gast, gast der den eller de der ikke er skipper som sidder ved roet.

Eksterne henvisninger 

  bind side 477 skrevet af kaptajn i marinen H. Ewald,

Søfart
Philip 3., greve af Nassau-Weilburg

Philip 3., greve af Nassau-Weilburg (født 20. september 1504 på Schloss Neuweilnau i Taunus, død 4. oktober 1559 i Weilburg) var regerende greve. Sammen med sin ældste søn gennemførte han Reformationen i sine lande.

Forældre  
Grev Philip var den overlevede søn af Ludvig 1., greve af Nassau-Weilburg (1466–1523) og Marie af Nassau-Wiesbaden (datter af grev Adolf 3. af Nassau-Wiesbaden-Idstein)

Familie 
Grev Philip var gift tre gange. Hans første ægteskab var med Elisabeth af Sayn-Hachenburg (død 1531). Deres fire børn døde i en ung alder.

Grev Philips andet ægteskab var med Anne af Mansfield (1520–1537). De fik sønnen Albrecht af Nassau-Weilburg-Ottweiler.

Det tredje  ægteskab var med Amalie til Isenburg-Büdingen (1522–1579 i Offenbach). De fik tre børn.

Grever af Nassau
Walramiske linje af Huset Nassau
Knud Damgaard

Knud Alfred Damgaard (født 21. september 1917 i Jyderup, død 30. april 2001 i Glostrup) var en dansk politiker, redaktør og konsulent. Han var medlem af Folketinget, valgt for Socialdemokratiet i Roskilde Amtskreds fra 1971 til 1987.

Knud Damgaard blev gift med Edith - født Jensen, datter af Helga og Otto Jensen (MF Soc.) i 1940 og fik tre sønner i ægteskabet. Jørgen født 1939, Jens-Otto (Bamse) født 1942 samt Knud Erik født 1957.

Under besættelsen var Damgaard aktiv i arbejdergruppen Ringen.

Biografi, politik
1932-36, Formand for DSU, Jyderup.
1946, Medstifter af De danske Hjemmeværnsforeninger.
1949, Konsulent for Hjemmeværnet.
1971, Formand for den Danske delegation ved North Atlantic Assembly .
1971-80, Medlem af Europarådet, Commitee on Population and Refugees.
1971-87, Folketingsmedlem for Socialdemokraterne i Køge kredsen.
1972, Vicepræsident for North Atlantic Assembly.
1973-1974, Præsident for North Atlantic Assembly.
1977, Kommitteret for Hjemmeværnet
1975-77, Vicepræsident for North Atlantic Assembly.

Udvalg
Formand for Boligudvalget og Køgebugtudvalget
Medlem af forsvarsudvalget.
Medlem af energiudvalget.

Henvisninger 

Tidligere folketingsmedlemmer fra Socialdemokraterne
Redaktører fra Danmark
Folketingsmedlemmer i 1970'erne
Folketingsmedlemmer i 1980'erne
Floskel

Floskel (latin. Flosculus lille blomst) En talemåde, frase, udsagn, en banalitet eller forslidt udtryk.

Floskler er meget brugt i politiske sammenhænge, eksempelvis udsagnet:  I Indien opnår befolkningen kun den halve levealder som opnås i de vestlige lande.

Eksempler
Børnene er vor fremtid
Vi skal alle dø
Øvelse gør mester

Se også
Retorik
Tautologi

Eksterne henvisninger og kilder
Den Danske Ordbog
FLOSKLER – der gør en forskel 
Stilistik
Ord og vendinger
Ludvig 1., greve af Nassau-Weilburg

Ludvig 1., greve af Nassau-Weilburg (født 1473, død 28. maj 1523) var regerende greve fra 1492.

Forældre  
Greve Ludvig 1. var søn af greve Johan 3. (1441–1480), der var medregent af Nassau-Weilburg i 1470–1480, og Elisabeth den smukke af Hessen (1453–1489) (en datter af landgreve Ludvig 1. af Hessen (1402–1458)).

Familie 
Grev Ludvig 1. var gift med Marie af Nassau-Wiesbaden (datter af greve Adolf 3. af Nassau-Wiesbaden-Idstein). De fik seks børn, hvoraf de tre blev voksne. Philip 3., greve af Nassau-Weilburg var et af deres børn.

Regeringstid 
Greve Ludvig 1. blev regerende greve, da hans farfar Philip 2., greve af Nassau-Weilburg døde i 1492. 

Grever af Nassau
Walramiske linje af Huset Nassau
Borgerforeningen (Flensborg)

Borgerforeningen er en dansksindet liberal forening som blev stiftet den 12. maj 1835 i Flensborg. Bag stiftelsen stod byens liberale kræfter. Da den liberale bevægelse splittedes i et dansk og et tysk parti, blev Borgerforeningen efterhånden samlingssted for byens dansk-orienterede og dansk-loyale borgere. I 1844 erhvervede foreningen ejendommen på Holmen 17 og opførte i haven en tværbygning til foreningens formål. Her mødtes byens og omegnens danske til fester, baller, teater eller koncerter. Der blev også oprettet et bibliotek. I 1846 og i 1847 var Christian 8. gæst i Borgerforeningen. Også Frederik 7. var i 1800-tallet flere gang gæst i foreningens kongesal, når han opholdt sig på Lyksborg Slot. Til foreningens kendte medlemmer hørte professor Christian Paulsen, rigsdagsmand Gustav Johannsen og Flensborgs danske overborgmester J.C. Møller. Under 2. verdenskrig deltog restaurantens forpagter Hanni Matthiesen aktiv i modstandsbevægelsen og smuglede våben og og sprængstof over den dansk-tyske grænse. 

Borgerforeningen er op til i dag en selvstændig danskorienteret forening. Borgerforeningens kongesal har plads til 250 personer eller 180 siddepladser.

Eksterne henvisninger 
 Foreningens hjemmeside
 Restaurant Borgerforeningen

Bygninger, konstruktioner og anlæg i Flensborg
Foreninger i Flensborg
Kultur i Flensborg
Etableret i 1835
Heraclea Pontica

Heraclea Pontica eller Herakleia Pontike (græsk: Ἡράκλεια Ποντική, Hērakleia Pontikē; latin: Heraclea Pontica) var under antikken en by i provinsen Bithynien i Lilleasien, ved floden Lykos udløb i Sortehavet (det gamle "Pontos", deraf navnet Pontica ).

Heraclea blev grundlagt af kolonister fra Megara omkring 560-550 f.Kr. Byen blev en vigtig havneby,

Referencer

Eksterne henvisninger 
 Mønt slået i Heraclea Pontica 3.-2. århundrede f.Kr. 
 Photius Bibliotheca 224, Memnon af Heraclea, historie Heraclea

Tyrkiets historie
Anatolien
Philip 2., greve af Nassau-Weilburg

Philip 2., greve af Nassau-Weilburg (født 12. marts 1418, død 10. marts 1492) var regerende greve fra 1442 til 1492.

Forældre  
Greve Philip 2. var søn af Philip 1., greve af Nassau-Saarbrücken-Weilburg (1368–1429) og Elisabeth af Lothringen (1395–1456).

Familie 
Greve Philip 2. var først gift med Margarethe af Loon-Heinsberg. De fik to børn. Det ene barn var greve Johan 3. af Nassau-Weilburg (1441–1480), der blev medregent i 1470. 

Greve Philip blev senere gift med Veronika af Sayn-Wittgenstein. Der var ingen børn i dette ægteskab.

Regeringstid 
Greve Philip mistede sin far, da han var ni år gammel, og hans mor overtog regentskabet. I 1442 blev  Philips yngre bror grev Johan af Nassau-Saarbrücken (1423–1472) myndig, og brødrene delte arven imellem sig, så Johan fik Saarbrücken, mens Philip fik Weilburg. 

Greve Philip indsatte sin søn Johan af Nassau-Weilburg (1441–1480) som medregent i 1470. Greve Philip indsatte sønnesønnen Ludvig 1., greve af Nassau-Weilburg (1473–1523) som regent i 1490. To år senere blev barnebarnet hans efterfølger som greve af Weilburg.

Grever af Nassau
Walramiske linje af Huset Nassau
Memnon af Heraclea

Memnon af Heraclea (, gen.: Μέμνονος;  fl. c. 1. århundrede) var en græsk historisk forfatter, formentlig fra byen Heraclea Pontica. Han beskrev historien om, byen i et stort værk, kun kendt gennem Excerpta af Fotios, og beskrive især de forskellige tyranner, der gennem tiden regerede Heraclea.

Referencer

Eksterne henvisninger
Memnon; History of Heracleia, Andrew Smith (oversætter), (2004)

Forfattere fra Grækenland
Historikere fra Grækenland